เที่ยวหัวหินครั้งล่าสุดตกกลางคืนไปเตร่ที่ Hua Hin Grand Night Market ลานหน้าโรงแรมหัวหินแกรนด์ ติดกับโรงพยาบาลซานเปาโล มีของกินหลากหลายให้เลือกเหมือนกัน พอเสียเหงื่อเดินจนเมื่อยขาขอแวะเข้าร้านครัวคุณโอรับมื้อค่ำก่อน

ครัวคุณโอเป็นร้านอาหารตามสั่งเล็ก ๆ มีโต๊ะให้นั่ง 7-8 ตัว ผมเห็นคนหัวหินมาซื้อใส่ถุงกลับไปกินที่บ้านพอสมควร รสชาติคงพอได้ ผมเลือกปลาผัดพริก 3 สีกระทะร้อน (150 บาท) กับแกงส้มกุ้งผักรวม (70 บาท) ราคาอาหารจัดว่าไม่แพง ของผมรวมเครื่องดื่มแอลกอฮอล์ตก 300 บาทนิด ๆ ส่วนรสมือเกินคาดหมาย รสเข้มข้นทั้ง 2 อย่าง ผมเจริญอาหารจนกวาดเรียบครับ